


MOLITVE OTKLINJANJA ZLA 


Djevice Marijo, predostojna Kraljice nebeska i 
Gospodarice Anđela, Tebe, koja si od Boga dobila moć 
i poslanje da zgaziš glavu sotoni, ponizno molimo: po- 
šalji nam Vojsku nebesku, da na Tvoju zapovijed potjera 
zle duhove, bori se svugdje protiv njih, pobijedi njihovu 
drskost i u ponor ih vječni protjera. Amen. 

Sveti Mihaele Arkanđele, brani nas u boju, protiv 
pakosti i zasjeda đavolskih, budi nam zaklon. Neka mu 
zapovijedi Bog - što ponizno molimo - i Ti, vojskovođo 
vojske nebeske, sotonu i druge zle duhove što svijetom 
obilaze na propast duša, božanskom jakošću u pakao 
protjeraj. Amen. | 

O veliki kneže nebeski, najvjerniji čuvaru Cr- 
kve, sveti Mihaele Arkanđele! Evo ja, premda ne- 
dostojan Tvojega pogleda, ipak pouzdajući se u Tvoju 
dobrotu, potaknut snagom zagovora Tvojih molitava i 
mnogobrojnim Tvojim dobročinstvima, stojim pred To- 
bom u prisutnosti svojega Anđela čuvara i svih ostalih 
nebeskih anđela koje izabirem za svjedoke svojega pre- 
danja i pobožnosti Tebi. 

Tebe danas izabirem za svojega osobitoga zaštitni- 
ka i zagovornika, odlučujem uvijek vjerno Te štovati i 
ustrajno širiti Tvoju slavu. Budi moj branitelj za života i 
učini da nikada ne uvrijedim Gospodina Boga ni mišlju, 
ni riječju, ni djelom, ni propustom. Brani me od svih na- 
srtaja sotone, osobito onih koji napadaju vjeru i čistoću. 
U času moje smrti isprosi mojoj duši mir i dovedi je u 
život vječni. Amen. 

